ЗАПИСНИК

са трећег заседања

Комисије за доделу студентских стипендија ученицима са

територије општине Медвеђа за школску 2025/2026. годину

У складу са Конкурсом спроведеним на основу акта о опредељеним средствима Службе Координационог тела Владе Републике Србије за општине Прешево, Бујановац и Медвеђа под бројем, 100 број: 670-00-00005-02/2025-01 од 19.03.2025. године и Решења председника општине Медвеђа о формирању комисије бр. 000002482 2025 06154 002 000 016 012 04 019 од 21.03.2025. године,

Комисија за доделу студентских стипендија ученицима са територије општине Медвеђа за школску 2025/2026. годину (у даљем тексту: Комисија) одржала је седницу Комисије у малој Скупштинској сали, дана 12. маја 2025. године, са почетком у 12 часова.

Учешће у раду Комисије узели су чланови у следећем саставу:

* Милица Такашманов, представник општине Медвеђа, председник комисије
* Јелена Чолић, представник Службе Координационог тела Владе Републике Србије за општине Прешево, Бујановац и Медвеђу, члан комисије
* Горан Гавриловић, представник Службе Координационог тела Владе Републике Србије за општине Прешево, Бујановац и Медвеђу, члан комисије
* Зорица Лукић, представник Службе за управљање кадровима Владе Републике Србије, члан комисије,
* Ксенија Марковић, помоћник председника општине Медвеђа, члан комисије и
* Арбен Ферати, представник Националног савета албанске националне мањине, за члана.

Дневни ред:

1.Спровођење интервјуа са кандидатима који су испунили формалне услове из прве фазе изборног поступка

2.Сачињавање ранг листе кандидата за доделу студентских стипендија за школску 2025/2026. годину.

Разматрање по тачкама дневног реда:

1. По првој тачки дневног реда, обављање интервјуа са кандидатима који испуњавају формалне услове која представља другу фазу изборног поступка, Комисија је позвала све кандидате који испуњавају формалне услове и са њима обавила интервју, како би оценили мотивисаност кандидата и вештину комуникације.

Интервју је обављен са следећим кандидатима:

1. Даница Анђелић из Медвеђе
2. Лазар Симић из Медвеђе
3. Ивана Станковић из Медвеђе
4. Гордана Вуковић из Сијаринске Бање
5. Кристина Цицмиловић из Медвеђе.

Током интервјуа сваки члан Комисије је појединачно оцењивао сваког кандидата по оба критеријума. Оцене свих чланова Комисије по сваком од критеријума су сабиране, а потом израчуната средња оцена. Збир средње оцене за оба критеријума даје укупан број бодова за сваког од кандидата. Након бодовања чланова Комисије сачињена је следећа Ранг листа:

|  |  |  |  |  |  |  |
| --- | --- | --- | --- | --- | --- | --- |
| РАНГ ЛИСТА  кандидата за доделу студентских стипендија за школску 2025/2026. годину | | | | | | |
| Ред.бр. | Име и презиме  кандидата | Назив Високошколске установе коју кандидат планира да упише | ОСТВАРЕНИ БОДОВИ | | | |
| Комуника-тивност  (оцењује се од 1 до 3) | Мотиви-саност  (оцењује се од 1 до 3) | Укупан број бодова  (1+2) | Просечна оцена  (3/2) |
| 1. | Гордана Вуковић | Економски факултет | 3 | 3 | 6 | 3 |
| 2. | Даница Анђелић | Стоматолошки факултет | 3 | 2,83 | 5,83 | 2,92 |
| 3. | Кристина Цицмиловић | Филолошки факултет | 2,5 | 3 | 5,50 | 2,75 |
| 4. | Ивана Станковић | Технолошки факултет | 2,83 | 2,50 | 5,33 | 2,67 |
| 5. | Лазар Симић | Криминалистичко полицијски универзитет | 2,33 | 2,33 | 4,66 | 2,33 |

На основу расписаног Конкурса за доделу студентских стипендија, средства су обезбеђена за финансирање два студента, тако да су следећа два кандидата са највећим бројем бодова, остварили право на стипендирање:

1) Гордана Вуковић са освојених 3,00 бода

2) Даница Анђелић са освојених 2,92 бода

Коначну одлуку о додели стипендија доноси се након полагања пријемног испита кандидата који испуњавају услове конкурса. Општина ће са изабраним кандидатима који су испунили све услове конкурса и положили пријемни испит на високошколским установама потписати уговор о коришћењу средстава за студентске стипендије.

Кандидати којима су средства одобрена (корисници средстава) а нису потписали уговор, сматраће се да су одустали од додељених средстава, у том случају, општина ће позвати првог следећег кандидата на ранг листи да потпише уговор.

Уколико се обезбеде додатна средства из Службе Координационог тела, финансираће се и остали кандидати, а број финансираних студената ће зависити од опредељених средстава из Координационог тела.

2. У оквиру друге тачке, одлучено је да се Записник са Ранг листом објави на огласној табли општине Медвеђа и да се о Одлуци путем мејла обавесте учесници Конкурса.

Напомена: Учесници Конкурса имају право приговора Комисији за доделу студенстских стипеднија у року од 8 дана од дана објављивања (15.05.2025.године) овог Записника са Ранг листом на званичној огласној табли општине Медвеђа (www. medvedja.ls.gov.rs)

Комисија је завршила са радом у 14:30 часова.

* Милица Такашманов \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Чолић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Горан Гавриловић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Зорица Лукић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Ксенија Марковић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Арбен Ферати \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Председник Комисије

Милица Такашманов